En 57-årig mand fra Hirtshals har endnu ikke kunnet forklare politiet hvordan det kan gå til, at han søndag aften fik kraniebrud. - Vi er ret overbevist om, at han har været udsat for en forbrydelse, siger vicepolitikommissær Jens Erik Poulsen til TV2/NORD. - Desværre er vi bagud på point i vores opklaringsarbejde. Overfaldt er skete søndag, formentlig mellem kl. 20 og 22. Men først onsdag gik manden til læge. Og først da fik vi en anmeldelse - fra lægen, forklarer Jens Erik Poulsen. Fundet kvæstet Det viser sig nu, at den 57-årige har kraniebrud. Han blev fundet af sine kone, siddende i en stol foran fjernsynet og med blod i hovedet. - Vi tror han har været udsat for et overfald - også fordi der er forsvundet en tegnebog med 100 kr, siger Jens Erik Poulsen. Episoden fandt sted formentlig mellem kl. 20 og 21 søndag aften i et hus på Fiskerbanke. Politiet vil gerne høre fra eventuelle vider. Det kan ske på tlt. 96231448.

Referat:
Manden kan ikke selv forklare hvordan han har fået kraniebrud